Mirescu Elena, femeia în vârstă de 81 de ani, din sat Ciorari, comuna Stoina, care a plecat în mod voluntar de la domiciliu și a fost dată dispărută de Poliție, a fost găsită: "În urma activităților de căutare desfășurate de polițiști, cu sprijinul Salvamont Gorj, jandarmi și pompieri, femeia în vârstă de 81 de ani a fost identificată în apropierea locuinței, nefiind victima vreunei infracțiuni. Aceasta a fost transportată la o unitate medicală în vederea acordării de îngrijiri medicale de specialitate", transmite Inspectoratul de Poliție al Județului Gorj.